טרור ‎ שנאה ‎ בתל־אביב‎ 


התקפת ‎ הדמים ‎ על ‎ "בר ‎ הנוער" ‎ של ‎ הקהילה‎ 
ההומו-לסבית ‎ בתל-אביב, ‎ שבוצע ‎ במוצ״ש ‎ (1.9‎ 
), ‎ רציחתם ‎ של ‎ שניים ‎ (ליז ‎ טרובשין, ‎ בת ‎ 16, ‎ וניר‎ 
כץ, ‎ בן ‎ 26), ‎ ופציעתם ‎ הקשה ‎ של ‎ צעירים ‎ נוספים,‎ 
לא ‎ היו ‎ אירוע ‎ מבודד ‎ של ‎ שנאה, ‎ גזענות‎ 
ורצחנות.‎ 

את ‎ מסע ‎ ההשתוללות ‎ האלים ‎ נגד ‎ נוער ‎ הומו-לסבי ‎ אין‎ 
להבין ‎ כאירוע ‎ של ‎ מטורף ‎ יחיד. ‎ חייבים ‎ למקמו ‎ על ‎ רקע‎ 
מסכת ‎ הדה-לגיטימציה ‎ והאיומים, ‎ המופנים ‎ בשנים‎ 
האחרונות ‎ כלפי ‎ הקהילה ‎ הגאה. ‎ אולם, ‎ גם ‎ הצרת ‎ המרחב‎ 
הבטוח ‎ עבור ‎ הקהילה ‎ היא ‎ רק ‎ סימפטום ‎ למתקפה ‎ הכוללת‎ 
המחריפה ‎ על ‎ החירויות ‎ הדמוקרטיות ‎ בישראל.‎ 

כאשר ‎ אוסרים ‎ לצעוד ‎ ב״מצעד ‎ הגאווה" ‎ בירושלים ‎ (תיקון‎ 
לחוק ‎ יסוד: ‎ ירושלים, ‎ שאושר ‎ בקריאה ‎ טרומית), ‎ מדוע ‎ שלא‎ 
ינסו ‎ לאסור ‎ את ‎ ציון ‎ הנכבה? ‎ כאשר ‎ אוסרים ‎ על ‎ ערבים,‎ 
אזרחי ‎ ישראל, ‎ להינשא ‎ לפלסטיניות, ‎ תושבות ‎ השטחים‎ 
(התיקון ‎ לחוק ‎ האזרחות, ‎ שכבר ‎ אושר), ‎ מדוע ‎ שלא ‎ ייאסרו‎ 
נישואים ‎ חד-מיניים?‎ 

ישנם ‎ בקהילה ‎ ההומו־לסבית ‎ שמיהרו ‎ להפנות ‎ אצבע‎ 
מאשימה ‎ כלפי ‎ שרי ‎ ש״ס ‎ ומנהיגיה. ‎ זו ‎ עובדה, ‎ שראשיה ‎ של‎ 
מפלגה ‎ זו ‎ מצטיינים ‎ בהסתה ‎ כלפי ‎ הקהילה ‎ הגאה. ‎ אך‎ 
בהתרכזות ‎ הזאת ‎ בש״ס, ‎ או ‎ בחרדים ‎ בכלל, ‎ למעשה ‎ מלבינים‎ 
את ‎ אנשי ‎ הימין. ‎ במתקפותיהם ‎ היומיומיות ‎ נגד ‎ חופש‎ 
הביטוי, ‎ הדעה ‎ וההפגנה, ‎ בהצעות ‎ החוק ‎ הגזעניות ‎ שהם‎ 
מקדמים, ‎ ובשלילת ‎ העקרון ‎ של ‎ שוויון ‎ זכויות ‎ למיעוטים ‎ - 
סללו ‎ שר ‎ החוץ ‎ ליברמן, ‎ ראש ‎ הממשלה ‎ נתניהו, ‎ ח״כ ‎ אלדד‎ 
ודומיהם ‎ את ‎ הדרך ‎ למתקפה ‎ גם ‎ על ‎ זכויות ‎ הקהילה ‎ הגאה.‎ 

הדמוקרטיה ‎ אינה ‎ ניתנת ‎ לחלוקה. ‎ לכן ‎ המפתח ‎ להבנת‎ 
פשע ‎ השנאה ‎ כלפי ‎ הקהילה ‎ הגאה ‎ אינו ‎ בהתבוננות ‎ שטחית‎ 
ובהצבת ‎ "העולם ‎ הנאור" ‎ מול ‎ "העולם ‎ החשוך", ‎ או ‎ בהצבת‎ 
החילונים ‎ מול ‎ החרדים. ‎ המפתח ‎ הוא ‎ במערכה ‎ ציבורית‎ 
לוחמת ‎ בין ‎ אלה ‎ המנסים ‎ לקצץ ‎ בדמוקרטיה ‎ עד ‎ כדי ‎ דרדורה‎ 
לפאשיזם, ‎ לבין ‎ אלה ‎ הפועלים ‎ להגנת ‎ החירויות ‎ הדמוקרטיות‎ 
ולהעמקתן.‎ 

אור■ ‎ וולטמן‎ 

(בנושא ‎ הסכנות ‎ לדמוקרטיה ‎ -  ר׳ ‎ עמודים ‎ 2-3)‎ 


מול ‎ הסכנה ‎ של ‎ מלחמה ‎ גרעינית‎ 

השבוע ‎ מציינים ‎ ברחבי ‎ העולם ‎ מלאות ‎ 64  שנים ‎ להטלת‎ 
פצצות ‎ האטום ‎ על ‎ הערים ‎ היפניות ‎ הירושימה ‎ ונגאסקי. ‎ פשע‎ 
מלחמה ‎ זה ‎ שירת ‎ בעיקר ‎ את ‎ שאיפת ‎ ארצות-הברית ‎ להפגין‎ 
את ‎ עליונותה ‎ הצבאית ‎ ואת ‎ חתירתה ‎ להגמוניה ‎ עולמית‎ 
בעולם ‎ שלאחר ‎ מלחמת ‎ העולם ‎ השנייה.‎ 

בעשרות ‎ השנים ‎ שחלפו ‎ מאז ‎ השואה ‎ הגרעינית ‎ הזאת,‎ 
שהפילה ‎ מאות ‎ אלפי ‎ קורבנות ‎ וזיהמה ‎ את ‎ האוויר ‎ והקרקע‎ 
ביפן ‎ בקרינה ‎ רדיו-אקטיבית, ‎ מתנהלת ‎ מערכה ‎ בינלאומית‎ 
לאיסור ‎ הפיתוח, ‎ האיחסון ‎ והשימוש ‎ בנשק ‎ גרעיני ‎ ובכל ‎ נשק‎ 
אחר ‎ להשמדה ‎ המונית.‎ 

בשנת ‎ 1968  נחתמה ‎ לראשונה ‎ האמנה ‎ לאי-הפצת ‎ הנשק‎ 
הגרעיני, ‎ שעד ‎ כה ‎ חתמו ‎ עליה ‎ 189  מדינות, ‎ לרבות ‎ חמש‎ 
מדינות ‎ החמושות ‎ בנשק ‎ גרעיני: ‎ ארצות-הברית, ‎ בריטניה,‎ 
צרפת, ‎ רוסיה ‎ וסין. ‎ רק ‎ ארבע ‎ מדינות ‎ בעולם ‎ אינן ‎ חתומות ‎ על‎ 
האמנה: ‎ ישראל, ‎ הודו, ‎ פקיסטן ‎ וקוריאה ‎ הצפונית. ‎ לפחות‎ 
לגבי ‎ שלוש ‎ הראשונות ‎ ידוע, ‎ כי ‎ יש ‎ ברשותן ‎ נשק ‎ גרעיני.‎ 
בשעתו ‎ גם ‎ חתמו ‎ ארצות-הברית ‎ וברית-המועצות ‎ על ‎ הסכמים‎ 
להגבלת ‎ ניסויים ‎ גרעיניים ‎ ולצמצום ‎ הפיתוח ‎ של ‎ אמצעי‎ 
שיגור ‎ כמו ‎ טילים ‎ בין ‎ יבשתיים.‎ 

והנה, ‎ בניגוד ‎ לכל ‎ הגיון, ‎ דווקא ‎ מישראל ‎ הקטנה ‎ והפגיעה,‎ 
ואפילו ‎ מסביבתו ‎ הקרובה ‎ של ‎ ראש ‎ הממשלה ‎ נתניהו‎ (יועצו‎ 
הביטחוני ‎ עוזי ‎ ארד) ‎ יוצאים ‎ קולות ‎ בזכות ‎ השימוש ‎ בנשק‎ 
גרעיני ‎ בעימות ‎ שאולי ‎ יתרחש ‎ עם ‎ אירן. ‎ חשוב ‎ להדגיש, ‎ כי ‎ כל‎ 
אופציה ‎ כזאת ‎ כרוכה ‎ בתיאום ‎ מלא, ‎ גלוי ‎ או ‎ סמוי, ‎ עם ‎ הממשל‎ 
של ‎ ארה״ב.‎ 

הנשיא ‎ אובאמה ‎ הכריז ‎ לאחרונה ‎ על ‎ כוונתו ‎ לפעול ‎ לצמצום‎ 
מלאי ‎ הנשק ‎ הגרעיני. ‎ אך ‎ מארה״ב ‎ נשמעים ‎ גם ‎ קולות ‎ אחרים.‎ 
השבוע ‎ מבקר ‎ בישראל ‎ אריק ‎ קנטור, ‎ המצליף ‎ של‎ 
הרפובליקאים ‎ בקונגרס ‎ האמריקאי, ‎ ששב ‎ והדגיש, ‎ כי ‎ מנקודת‎ 
ראותו, ‎ "ישראל ‎ נמצאת ‎ בחזית ‎ המלחמה ‎ האידיאולוגית ‎ עם‎ 
האיסלם ‎ הקיצוני". ‎ בהקשר ‎ זה ‎ הוא ‎ תמך ‎ בעמדה ‎ המסוכנת‎ 
של ‎ נתניהו, ‎ לפיה ‎ קיימת ‎ אופציה ‎ צבאית ‎ בעימות ‎ עם ‎ אירן.‎ 

לכן ‎ נודעת ‎ חשיבות ‎ רבה ‎ לפעילות ‎ הציבורית ‎ בישראל ‎ נגד‎ 
פיתוח, ‎ אחזקה ‎ ושימוש ‎ בנשק ‎ גרעיני ‎ ולמען ‎ מזרח-תיכון‎ 
חופשי ‎ מנשק ‎ להשמדה ‎ המונית‎ (ר׳ ‎ מודעה ‎ בעמוד ‎ האחרון).‎ 


דמוקרטיה‎ /2‎ 


חוק ‎ ייהאיום ‎ הדמוגרפי"‎ 

"הממשלה ‎ הזאת ‎ היא ‎ ממשלה ‎ מסוכנת, ‎ כיוון ‎ שהיא‎ 
משתמשת ‎ לרעה ‎ בכוח ‎ השלטון, ‎ כדי ‎ להנציח ‎ את ‎ שלטונה‎ 
וכדי ‎ לפגוע ‎ בנורמות ‎ יסוד ‎ של ‎ מערכת ‎ דמוקרטית״ ‎ -  התריע‎ 
ח״כ ‎ דב ‎ חנין‎ (חד״ש) ‎ בדיון ‎ בקריאה ‎ שנייה ‎ ושלישית ‎ בחוק‎ 
התפלגות ‎ סיעה‎ (חוק ‎ מופז), ‎ שנערך ‎ ב-28.7.‎ 

בהמשך ‎ דבריו ‎ ציין ‎ הנין, ‎ כי ‎ ראש ‎ הממשלה ‎ נתניהו ‎ בועט‎ 
אפילו ‎ במסורת ‎ של ‎ תנועתו, ‎ הליכוד. ‎ בהקשר ‎ זה ‎ הזכיר ‎ הנין‎ 
את ‎ דבקותו ‎ של ‎ מנחם ‎ בגין, ‎ מי ‎ שהיה ‎ מנהיג ‎ הליכוד ‎ וראש‎ 
ממשלה, ‎ בכללי ‎ המשחק ‎ הפרלמנטריים ‎ ואת ‎ התנגדותו‎ 
העקבית ‎ לממשל ‎ הצבאי, ‎ שהוטל ‎ על ‎ האוכלוסייה ‎ הערבית‎ 
בישראל‎ (עד ‎ 1966).‎ 

הליכוד ‎ בראשות ‎ נתניהו ‎ מתייחס ‎ לאזרחים ‎ הערבים ‎ כאל‎ 
איום ‎ דמוגרפי ‎ ומקדם ‎ חוקים ‎ אנטי־דמוקרטיים, ‎ מופקרים,‎ 
כמו ‎ "חוק ‎ האזרחות", ‎ השולל ‎ אפשרות ‎ של ‎ איחוד ‎ משפחות‎ 
בין ‎ אזרח ‎ ישראלי ‎ לבין ‎ תושב ‎ פלסטיני ‎ מהשטחים. ‎ "חוק‎ 
האזרחות" ‎ מתיר ‎ לשר ‎ הפנים ‎ למנוע ‎ נישואין ‎ והקמת ‎ משפחה‎ 
בישראל ‎ מפלסטינים ‎ מהשטחים ‎ מתחת ‎ לגיל ‎ 35  ומפלסטיניות‎ 
מהשטחים ‎ מתחת ‎ לגיל ‎ 25, ‎ שנישאו ‎ לאזרחים ‎ ישראלים. ‎ זהו‎ 
חוק ‎ גזעני, ‎ אשר ‎ כדי ‎ להכשירו ‎ בדעת ‎ הקהל ‎ ובעולם ‎ עוטפים‎ 
אותו ‎ בתירוצים ‎ ביטחוניים ‎ חסרי ‎ שחר.‎ 

"חוק ‎ מופז", ‎ ציין ‎ הנין, ‎ מראה, ‎ כי ‎ מבחינתו ‎ של ‎ נתניהו,‎ 
מותר ‎ לעשות ‎ הכל ‎ כדי ‎ להחזיק ‎ בשלטון ‎ -  גם ‎ לרמוס ‎ נורמות‎ 
שלטוניות ‎ ופרלמנטריות. ‎ גישה ‎ זו ‎ מאיימת ‎ באופן ‎ מסוכן ‎ על‎ 
המרחב ‎ הדמוקרטי ‎ בחברה ‎ הישראלית. ‎ הצעות ‎ החוק‎ 
הממשלתיות, ‎ לרבות ‎ "חוק ‎ האזרחות" ‎ ו״חוק ‎ מופז", ‎ כמו ‎ גם‎ 
המדיניות ‎ התאצ׳ריסטית ‎ הקיצונית ‎ -  כל ‎ אלה ‎ מציבים ‎ את‎ 
הדמוקרטיה ‎ הישראלית ‎ על ‎ מדרון ‎ חלקלק, ‎ העלול ‎ לדרדר ‎ את‎ 
החברה ‎ בישראל ‎ למציאות ‎ שאיש ‎ אינו ‎ רוצה ‎ לחיות ‎ בה.‎ 

בדיון ‎ על ‎ "חוק ‎ מופז" ‎ הביא ‎ ח״כ ‎ עפו ‎ אגבריה ‎ (חד״ש)‎ 
דוגמאות ‎ המלמדות, ‎ כיצד ‎ התפיסות ‎ הגזעניות, ‎ שנעשה ‎ בהן‎ 
שימוש ‎ במדיניות ‎ האפליה ‎ כלפי ‎ האזרחים ‎ הערבים,‎ 
מתפשטות ‎ בחברה ‎ הישראלית ‎ ופוגעות ‎ גם ‎ בקבוצות ‎ נוספות,‎ 
כמו ‎ העולים ‎ מחבר ‎ העמים ‎ ומאתיופיה.‎ 

השילוב ‎ בין ‎ הלכי ‎ הרוח ‎ הגזעניים ‎ לבין ‎ הרמיסה ‎ של ‎ כללים‎ 
דמוקרטיים, ‎ הזהיר ‎ אגבריה, ‎ מוביל ‎ לתפירת ‎ חוקים, ‎ לשלילת‎ 
זכויות ‎ מהאופוזיציה ‎ ולרקבון ‎ מוסרי. ‎ בהקשר ‎ זה ‎ תהה‎ 
אגבריה, ‎ אם ‎ לא ‎ יהיה ‎ נכון ‎ לראות ‎ בהתעקשות ‎ של ‎ נתניהו ‎ על‎ 
מתן ‎ זכות ‎ ל-7 ‎ ח״כים ‎ להתפלג ‎ מסיעה ‎ (חוק ‎ מופז) ‎ מעין‎ 
הזמנה ‎ לשבת ‎ שבעה ‎ על ‎ הדמוקרטיה ‎ הישראלית.‎ 


העדר ‎ נגישות ‎ לשירותי ‎ בריאות ‎ בנגב‎ 

ועדת ‎ העבודה ‎ והרווחה ‎ של ‎ הכנסת ‎ דנה ‎ ב-22 ‎ ביולי‎ 
בהצעה ‎ לסדר ‎ של ‎ ח״כ ‎ חנא ‎ סוייד ‎ (חד״ש) ‎ בנושא ‎ העדר‎ 
הנגישות ‎ של ‎ תושבי ‎ הנגב, ‎ ובעיקר ‎ ־  תושבי ‎ הכפרים ‎ הלא-‎ 
מוכרים, ‎ לשירותי ‎ הבריאות. ‎ סוייד ‎ התריע ‎ על ‎ המחסור‎ 
במרפאות, ‎ ברופאים, ‎ ברופאים ‎ מקצועיים, ‎ בבתי ‎ מרקחת‎ 
ובשירותים ‎ פרא-רפואיים.‎ 

ועדת ‎ העבודה ‎ והרווחה ‎ תבעה ‎ ממשרד ‎ הבריאות ‎ ומקופות‎ 
החולים ‎ לשפר ‎ את ‎ שירותי ‎ הבריאות ‎ הניתנים ‎ לתושבים‎ 
ביישובים ‎ הלא-מוכרים. ‎ הוועדה ‎ החליטה ‎ לערוך ‎ סיור‎ 
בכפרים ‎ הלא-מוכרים, ‎ כדי ‎ לעמוד ‎ מקרוב ‎ על ‎ המצוקות‎ 
בתחום ‎ הבריאות ‎ ובתחומים ‎ נוספים.‎ 


ישראלים, ‎ פליטים ‎ ומהגר■ ‎ עבודה‎ 
הפגינו ‎ בגד ‎ הגירוש‎ 

אלפי ‎ ישראלים, ‎ פליטים ‎ ומהגרי ‎ עבודה ‎ הפגינו ‎ במוצ״ש,‎ 
1.8, ‎ בגן ‎ לוינסקי ‎ בדרום ‎ תל-אביב ‎ בקריאה ‎ לשינוי ‎ המדיניות‎ 
ביחס ‎ לפליטים ‎ ומהגרי ‎ העבודה ‎ ולמנוע ‎ את ‎ גירושם ‎ של ‎ ילדי‎ 
פליטים ‎ ומהגרי ‎ עבודה.‎ 

ח״כ ‎ רב ‎ הנין‎ (חד״ש) ‎ אמר ‎ באירוע:‎ 

"השבוע ‎ הגענו ‎ לשני ‎ הישגים ‎ חשובים ‎ במאבק ‎ למען‎ 
הפליטים: ‎ דחיית ‎ גירוש ‎ הילדים ‎ וביטול ‎ הנוהל ‎ "גדרה-‎ 
חדרה". ‎ הישגים ‎ אלה ‎ מלמדים, ‎ שמאבק ‎ ציבורי ‎ יכול ‎ להוביל‎ 
לשינוי ‎ ולמנוע ‎ גזירות. ‎ אולם, ‎ מאבק ‎ זה ‎ לא ‎ יסתיים ‎ עד ‎ אשר‎ 
הממשלה ‎ תקבע ‎ מדיניות ‎ כוללת ‎ של ‎ התייחסות ‎ לפליטים‎ 
ומהגרי ‎ עבודה ‎ על-פי ‎ נורמות ‎ אנושיות ‎ ובינלאומיות‎ 
מקובלות. ‎ בנוסף, ‎ יש ‎ למנוע ‎ את ‎ קבלת ‎ חוק ‎ ׳המלחמה‎ 
בפליטים׳ ‎ בכנסת ‎ ולהבטיח ‎ תנאים ‎ נאותים ‎ לפליטים, ‎ למהגרי‎ 
עבודה ‎ ולילדיהם".‎ 

בינתיים ‎ ממשיכים ‎ אנשי ‎ יחידת ‎ עוז ‎ במעצר ‎ של ‎ מהגרי‎ 
עבודה ‎ ללא ‎ אישורים, ‎ המועברים ‎ לבתי ‎ כלא.‎ 

מחאת ‎ משוררים ‎ נגד ‎ גירוש ‎ פליטים‎ 

אירוע ‎ מחאה ‎ נגד ‎ גירוש ‎ הפליטים ‎ ומהגר׳ ‎ עבודה‎ 
יתקיים ‎ ביום ‎ ד', ‎ 5  באוגוסט, ‎ בשעה ‎ 17.00, ‎ מול ‎ מתקן‎ 
של ‎ משטרת ‎ ההגירה ‎ ברחוב ‎ צורף ‎ 5, ‎ חולון.‎ 

האירוע, ‎ אשר ‎ יישא ‎ את ‎ הכותרת: ‎ "שירת ‎ בנות ‎ ובני‎ 
הפליטות, ‎ הפליטים ‎ ומהגרי ‎ העבודה", ‎ הוא ‎ אירוע ‎ שישי‎ 
מסוגו ‎ מטעם ‎ "גרילה ‎ תרבות". ‎ המשוררים ‎ ימחו ‎ על ‎ מבצע‎ 
גירוש ‎ הפליטים ‎ בידי ‎ יחידת ‎ עוז.‎ 

בין ‎ המשוררים ‎ המשתתפים ‎ באירוע: ‎ מואיז ‎ בן ‎ הראש,‎ 
אהרון ‎ שבתאי, ‎ מאיה ‎ בז׳ראנו, ‎ רוני ‎ סומק, ‎ יודית ‎ שחר, ‎ נוית‎ 
בראל, ‎ מתי ‎ שמואלוף, ‎ רועי ‎ ארד, ‎ יעל ‎ בררה, ‎ גליה ‎ אבן ‎ חן,‎ 
איתן ‎ קלינסקי, ‎ משה ‎ יצחקי, ‎ אוסנת ‎ סקובלינסקי, ‎ רוני ‎ הירש,‎ 
יובל ‎ בן ‎ עמי, ‎ יערה ‎ שחורי ‎ ואלמוג ‎ בהר. ‎ מנחה‎ :  יהושע ‎ סימון.‎ 

עצומת ‎ מחאה ‎ נגד ‎ תמיכת ‎ ישראל‎ 
בחרם ‎ האמריקאי ‎ על ‎ קובה‎ 

בשבוע ‎ שעבר ‎ החל ‎ איסוף ‎ חתימות ‎ על ‎ עצומת ‎ מחאה ‎ נגד‎ 
תמיכת ‎ ישראל ‎ בחרם ‎ האמריקאי ‎ על ‎ קובה. ‎ בעצומה ‎ נכתב:‎ 
"לפני ‎ עשרות ‎ שנים ‎ ארצות ‎ הברית ‎ הטילה ‎ חרם ‎ מסחרי, ‎ ימי,‎ 
וכלכלי ‎ על ‎ קובה. ‎ ישראל ‎ היא ‎ בין ‎ המדינות ‎ הבודדות,‎ 
שתומכות ‎ בחרם ‎ הזה. ‎ החרם ‎ יוצר ‎ עוולות ‎ קשות ‎ לתושבי‎ 
קובה, ‎ ולא ‎ נראה ‎ כי ‎ החרם ‎ יוצר ‎ אפילו ‎ רבע ‎ דבר ‎ חיובי ‎ אמיתי‎ 
למישהו. ‎ ממשלת ‎ ישראל, ‎ אנו ‎ מבקשים ‎ להפסיק ‎ את ‎ התמיכה‎ 
בחרם״. ‎ המעוניינים ‎ להצטרף ‎ -  יחתמו ‎ על ‎ העצומה ‎ בכתובת:‎ 

חד״ש ‎ מבקשת ‎ להנציח ‎ את ‎ שמו ‎ של‎ 
המשורר ‎ מחמוד ‎ דרוויש ‎ בעכו‎ 

חבר ‎ מועצת ‎ עיריית ‎ עכו, ‎ אחמד ‎ עודה ‎ (חד״ש), ‎ מבקש‎ 
להנציח ‎ בעכו ‎ את ‎ שמו ‎ של ‎ המשורר ‎ הפלסטיני ‎ מחמוד‎ 
דרוויש ‎ ולקרוא ‎ רחוב ‎ או ‎ דרך ‎ בעיר ‎ על ‎ שמו.‎ 

עודה ‎ ציין, ‎ כי ‎ דרוויש ‎ עשה ‎ את ‎ צעדיו ‎ הראשונים ‎ כמשורר‎ 
בעיר ‎ עכו, ‎ וכי ‎ על ‎ העיר ‎ לכבד ‎ את ‎ זכרו. ‎ "דרוויש ‎ משורר ‎ דגול,‎ 
וקריאת ‎ רחוב ‎ על ‎ שמו ‎ תתרום ‎ לדו-קיום ‎ בעכו, ‎ שהיא ‎ עיר‎ 
מעורבת. ‎ זה ‎ גם ‎ צעד ‎ סמלי ‎ לקראת ‎ השלום״ ‎ -  אמר ‎ עודה.‎ 


פוליטיסה‎ /3‎ 


ממשלה ‎ דורסנית ‎ ומסוכנת ‎ לדמוקרטיה‎ 

קואליציית ‎ נתניהו ‎ בסיכום ‎ המושב ‎ הראשון ‎ של ‎ הכנסת ‎ ה־18.‎ 


מאת ‎ מוחמד ‎ ברכה‎ 

הכנסת ‎ ה-18 ‎ יצאה ‎ בשבוע ‎ שעבר ‎ לפגרת ‎ הקיץ ‎ לאחר‎ 
ארבעת ‎ חודשי ‎ כהונתה ‎ הראשונים. ‎ סיכום ‎ מעללי ‎ הממשלה‎ 
בארבעה ‎ חודשים ‎ אלה ‎ יכול ‎ לפרנס ‎ עלילה ‎ המצטיינת‎ 
בדורסנות ‎ כלפי ‎ החברה ‎ והדמוקרטיה.‎ 

ראש ‎ הממשלה ‎ נתניהו ‎ הקים ‎ ממשלה ‎ מנופחת, ‎ שבה ‎ 30 
שרים ‎ ו-9 ‎ סגני ‎ שרים. ‎ כינינו ‎ אותה ‎ בבדיחות ‎ הדעת ‎ ממשלת‎ 
עלי ‎ ביבי ‎ ו-40 ‎ השודדים. ‎ אך ‎ בדיעבד ‎ הסתבר, ‎ כי ‎ ממשלה ‎ זו‎ 
אכן ‎ שדדה ‎ את ‎ הקופה ‎ הציבורית ‎ ואת ‎ האזרחים.‎ 

במהלך ‎ בזק ‎ של ‎ 24  שעות ‎ בלבד, ‎ הובילה ‎ הממשלה ‎ שינוי‎ 
בחוק ‎ יסוד, ‎ שאיפשר ‎ לה ‎ להגיש ‎ תקציב ‎ לשנתיים. ‎ היא ‎ נקטה‎ 
צעד ‎ קיצוני ‎ כזה ‎ למרות ‎ שאנו ‎ נמצאים ‎ בעיצומו ‎ של ‎ משבר‎ 
כלכלי, ‎ שקשה ‎ כעת ‎ להעריך ‎ את ‎ השלכותיו. ‎ בארצות-הברית‎ 
ובמדינות ‎ נוספות ‎ בוחנים ‎ שוב ‎ ושוב ‎ את ‎ המדיניות ‎ הכלכלית,‎ 
אך ‎ בישראל, ‎ הממשלה ‎ מקבלת ‎ החלטות ‎ לשנתיים.‎ 

הדיון ‎ בתקציב ‎ עצמו ‎ ובחוק ‎ ההסדרים ‎ הגדול ‎ מאי-פעם‎ 
בעבר ‎ נעשה ‎ במהלך ‎ בזק, ‎ במטרה ‎ לאשר ‎ במהירות ‎ את‎ 
הרפורמות ‎ של ‎ ההפרטה ‎ ואת ‎ הגזירות ‎ הכלכליות.‎ 

הקרטלים ‎ הגדולים, ‎ שלהם ‎ דואגת ‎ הממשלה ‎ ולהם ‎ הקצתה‎ 
סיוע ‎ בהקף ‎ של ‎ עשרות ‎ מיליוני ‎ שקלים, ‎ ישקמו ‎ את ‎ עסקיהם.‎ 
אבל ‎ הפועלים ‎ שפוטרו ‎ מעבודתם ‎ ואלה ‎ שמאבדים ‎ את ‎ בתיהם‎ 
בשל ‎ חוב ‎ משכנתה ‎ -  אלה ‎ נדרשים ‎ כעת ‎ לשלם ‎ את ‎ העלאות‎ 
המסים ‎ ואת ‎ העלאות ‎ המחירים.‎ 

ממשלת ‎ נתניהו ‎ ממשיכה ‎ לשעבד ‎ את ‎ הכלכלה ‎ הישראלית‎ 
להון ‎ הגדול. ‎ הביטוי ‎ הבוטה ‎ -  הצעת ‎ החוק ‎ בדבר ‎ הפרטת‎ 
הקרקעות, ‎ המצויות ‎ בידיו ‎ של ‎ מינהל ‎ מקרקעי ‎ ישראל. ‎ אפילו‎ 
אחד ‎ היועצים ‎ של ‎ ראש ‎ הממשלה ‎ הודה, ‎ כי ‎ רק ‎ האלפיון‎ 
העליון ‎ יפיק ‎ תועלת ‎ מהפרטת ‎ הקרקעות.‎ 

סירוס ‎ הכנסת‎ 

אחת ‎ המטרות ‎ שממשלת ‎ נתניהו ‎ הציבה ‎ בפני ‎ עצמה ‎ היא ‎ - 
אילוף ‎ הכנסת. ‎ לשם ‎ כך ‎ התערבה ‎ הממשלה ‎ ברגל ‎ גסה‎ 
בעבודת ‎ הכנסת ‎ והובילה ‎ לצמצום ‎ מספר ‎ החברים ‎ בכל ‎ אחת‎ 
מוועדותיה. ‎ מאחר ‎ שהממשלה ‎ כוללת ‎ 40  שרים ‎ וסגני ‎ שרים,‎ 
התקשתה ‎ הקואליציה ‎ לאייש ‎ את ‎ ועדות ‎ הכנסת ‎ בהרכבן‎ 
הקודם, ‎ והיא ‎ כפתה ‎ על ‎ הכנסת ‎ עבודה ‎ במתכונת ‎ מצומצמת,‎ 
המונעת ‎ מסיעות ‎ קטנות ‎ ובינוניות ‎ ייצוג ‎ בוועדות ‎ רבות. ‎ וכך‎ 
הממשלה ‎ התנפחה ‎ ועבודת ‎ הכנסת ‎ צומקה.‎ 

במסגרת ‎ המתקפה ‎ על ‎ מעמדה ‎ של ‎ הכנסת ‎ כריבון, ‎ הובילה‎ 
הקואליציה ‎ סדרת ‎ חוקים ‎ תחת ‎ הכותרת ‎ "חוקי ‎ משילות".‎ 
בפועל ‎ מדובר ‎ בנסיון ‎ גס ‎ למנוע ‎ מהכנסת ‎ להפיל ‎ ממשלה‎ 
ברוב ‎ של ‎ 61  חברי ‎ כנסת. ‎ לפי ‎ חוק ‎ שהוצע, ‎ 65  חברי ‎ כנסת ‎ לא‎ 
יוכלו ‎ להחליט ‎ על ‎ סיום ‎ כהונתה ‎ של ‎ ממשלה, ‎ הנשענת ‎ על ‎ 55 
ח  "כים ‎ בלבד.‎ 

במסגרת ‎ אותם ‎ חוקי ‎ משילות, ‎ הוביל ‎ נתניהו ‎ אישית ‎ את‎ 
הצעת ‎ החוק ‎ המאפשרת ‎ פרישה ‎ של ‎ 7  ח״כים ‎ מסיעה, ‎ גם‎ 


כאשר ‎ הם ‎ אינם ‎ מהווים ‎ שליש ‎ מהסיעה ‎ ("חוק ‎ מופז"), ‎ וזאת‎ 
במטרה ‎ לצמק ‎ את ‎ האופוזיציה ‎ בדרך ‎ של ‎ פיתוי ‎ ושוחד.‎ 
הכשלת ‎ כל ‎ יוזמת ‎ שלום‎ 

ממשלת ‎ נתניהו ‎ מחויבת ‎ לשלום ‎ ההתנחלויות, ‎ ולא‎ 
לשלומה ‎ של ‎ ישראל. ‎ אחרת ‎ אי-אפשר ‎ להבין ‎ את ‎ ההתעקשות‎ 
של ‎ נתניהו ‎ וממשלתו ‎ על ‎ המשך ‎ הבנייה ‎ בהתנחלויות.‎ 

מבחינת ‎ החוק ‎ הבינלאומי, ‎ כל ‎ ההתנחלויות ‎ שהוקמו‎ 
בשטחים ‎ שנכבשו ‎ ביוני ‎ 1967, ‎ לרבות ‎ בירושלים ‎ המזרחית,‎ 
הן ‎ בלתי ‎ חוקיות. ‎ אין ‎ שום ‎ מדינה ‎ בעולם ‎ שהכירה ‎ בסיפוח‎ 
ירושלים ‎ המזרחית ‎ לישראל, ‎ ובמקביל ‎ -  אין ‎ גם ‎ שום ‎ ממשלה‎ 
שהכירה ‎ בירושלים ‎ המערבית ‎ כבירת ‎ ישראל.‎ 

זמנו ‎ של ‎ הקולוניאליזם ‎ חלף ‎ והעמים ‎ השתחררו, ‎ חוץ‎ 
מאשר ‎ העם ‎ הפלסטיני. ‎ אך ‎ ממשלת ‎ נתניהו ‎ עוסקת ‎ בהכחשת‎ 
המציאות ‎ ורואה ‎ לנגד ‎ עיניה ‎ רק ‎ את ‎ ההתנחלויות. ‎ היא ‎ אפילו‎ 
דוחה ‎ את ‎ ההצעות ‎ של ‎ הנשיא ‎ אובאמה, ‎ המנסה ‎ להזיז ‎ משהו‎ 
באזור ‎ מתוך ‎ שיקוליו ‎ האזוריים, ‎ ובכלל ‎ זאת ‎ מורכבות ‎ המצב‎ 
בעירק ‎ ובאפגניסטן ‎ והחשש ‎ מעימות ‎ עם ‎ אירן.‎ 

פן ‎ נוסף ‎ של ‎ הכיבוש ‎ הוא ‎ המצור ‎ הנמשך ‎ על ‎ 1.4  מיליון‎ 
הפלסטינים ‎ החיים ‎ ברצועת ‎ עזה. ‎ אם ‎ לפני ‎ שהוטל ‎ המצור ‎ היו‎ 
נכנסים ‎ לעזה ‎ מישראל ‎ 183  פריטי ‎ סחורה, ‎ כיום ‎ מותר ‎ להכניס‎ 
לרצועה ‎ רק ‎ 12-13  פריטים. ‎ משמעות ‎ הדבר ‎ -  מחסור ‎ חמור‎ 
במוצרים ‎ בסיסיים ‎ ובחומרי ‎ בנייה ‎ לשיקום ‎ ההריסות.‎ 

ממשלת ‎ נתניהו ‎ מנסה ‎ לעשות ‎ הון ‎ פוליטי ‎ מהפילוג ‎ בזירה‎ 
הפלסטינית ‎ בין ‎ פתח ‎ לחמאס. ‎ הניסיון ‎ להתייחס ‎ לגדה‎ 
ולרצועה ‎ כאל ‎ שתי ‎ ישויות ‎ מדיניות ‎ הוא ‎ פסול ‎ לחלוטין.‎ 

במסגרת ‎ אותה ‎ מדיניות ‎ של ‎ הכחשת ‎ המציאות, ‎ מתעלמת‎ 
ממשלת ‎ נתניהו ‎ גם ‎ מהיוזמה ‎ הערבית, ‎ המציעה ‎ לישראל‎ 
שלום ‎ עם ‎ כל ‎ העולם ‎ הערבי ‎ והאיסלמי ‎ תמורת ‎ נסיגה ‎ לגבולות‎ 
ה-4 ‎ ביוני ‎ 1967. ‎ יוזמה ‎ זו ‎ מפריכה ‎ את ‎ הטענות, ‎ שישראל‎ 
מבודדת ‎ ואינה ‎ רצויה ‎ באזור. ‎ הרי ‎ המדינות ‎ הערביות ‎ מציעות‎ 
לה ‎ שלום ‎ ונורמליזציה, ‎ ובלבד ‎ שתיסוג ‎ מהשטחים ‎ הכבושים.‎ 

הממשלה ‎ הנוכחית, ‎ שבמרכזה ‎ החיבור ‎ בין ‎ נתניהו‎ 
לליברמן, ‎ דוחה ‎ אפילו ‎ מה ‎ שהיה ‎ מוסכם ‎ על ‎ ממשלות ‎ בעבר.‎ 
היא ‎ מתעלמת ‎ אפילו ‎ מהסכמי ‎ אוסלו. ‎ זו ‎ ממשלה ‎ שבשם‎ 
השמירה ‎ על ‎ "א״י ‎ השלימה" ‎ מציעה ‎ לפלסטינים ‎ כמה‎ 
קנטונים ‎ מנותקים ‎ זה ‎ מזה, ‎ כאשר ‎ עצמאותם ‎ תתבטא ‎ רק ‎ בדגל‎ 
הפלסטיני ‎ שיונף ‎ בהם.‎ 

שר ‎ הביטחון ‎ ברק, ‎ המבקר ‎ בבירות ‎ שונות ‎ במטרה ‎ לשווק‎ 
את ‎ מדיניות ‎ נתניהו, ‎ הוא ‎ המלבין ‎ של ‎ ההתנחלויות, ‎ שכן ‎ הוא‎ 
שמחליט ‎ לאשר ‎ בנייה ‎ בהן.‎ 

בסיכום, ‎ ממשלת ‎ נתניהו ‎ הוכיחה ‎ כבר ‎ בחודשי ‎ כהונתה‎ 
הראשונים ‎ את ‎ מסוכנותה ‎ לדמוקרטיה, ‎ לחברה ‎ ולחיים‎ 
המשותפים ‎ בין ‎ יהודים ‎ לערבים.‎ 


לפי ‎ נאום ‎ בכנסת,‎ 

בעת ‎ הצגתו ‎ של ‎ אי-אמון ‎ של ‎ סיעת ‎ חד״ש ‎ בממשלה, ‎ 27.7.‎ 


כלכלה ‎ /4‎ 


הייתכן ‎ משבר ‎ משכנתאות ‎ בישראל?‎ 

ריבית ‎ נמוכה ‎ מאוד, ‎ עוני ‎ ועודף ‎ ממון ‎ אצל ‎ משקיעים ‎ -  מתכון ‎ לבועת ‎ נדל״ן.‎ 


מאת ‎ דניאל ‎ רוזנברג‎ 

משכנתאות ‎ הסאב-פריים ‎ בארצות-הברית ‎ היו ‎ הגורם‎ 
המיידי ‎ החשוב ‎ ביותר ‎ למשבר ‎ הכלכלי ‎ הנוכחי.‎ 

המשכנתאות ‎ המכונות ‎ סאב-פריים ‎ (באנגלית: ‎ שאינן‎ 
מציגות ‎ דרישות ‎ פרעון ‎ אמיתיות ‎ ללקוח) ‎ ניתנו ‎ בתנאים‎ 
חשודים ‎ לרוכשי ‎ דירות, ‎ אשר ‎ רבים ‎ מהם ‎ לא ‎ היו ‎ מקבלים‎ 
אשראי ‎ בתנאים ‎ רגילים ‎ (הלוואות ‎ פריים, ‎ כלומר ‎ ללקוחות‎ 
המסוגלים ‎ לפרוע). ‎ רבים ‎ מלוקחי ‎ משכנתאות ‎ הסאב-פריים‎ 
היו ‎ עניים, ‎ בעיקר ‎ מקרב ‎ האוכלוסייה ‎ השחורה, ‎ אשר ‎ הלוואות‎ 
הסאב-פריים ‎ היה ‎ האופן ‎ היחיד, ‎ שבו ‎ יכלו ‎ להשיג ‎ גישה‎ 
לדיור ‎ יציב. ‎ ומדוע ‎ שיווקו ‎ אותן? ‎ משום ‎ שהלוואות ‎ הסאב-‎ 
פריים ‎ היו ‎ גורם ‎ חשוב ‎ כהתעשרות ‎ של ‎ מנהלים ‎ ואנשי ‎ עסקים‎ 
מהמגזר ‎ הפיננסי, ‎ בעיקר ‎ מנהלי ‎ חברות, ‎ אשר ‎ עסקו ‎ בשיווק‎ 
המשכנתאות, ‎ בשיווק ‎ פוליסות ‎ ביטוח ‎ לגביהן, ‎ או ‎ בביסוס ‎ של‎ 
מכשירים ‎ פיננסיים, ‎ שהתבססו ‎ עליהן.‎ 

בישראל, ‎ שלא ‎ כמו ‎ בארצות-הברית, ‎ לא ‎ קיימת ‎ מערכת ‎ של‎ 
מתן ‎ משכנתאות ‎ לאוכלוסיות ‎ חלשות. ‎ סיבה ‎ אחת ‎ היא,‎ 
שיחסית ‎ לארה״ב, ‎ הגישה ‎ לדיור ‎ בישראל ‎ נותרה ‎ סבירה. ‎ סיבה‎ 
אחרת, ‎ היא ‎ מבנה ‎ המגזר ‎ הפיננסי ‎ בישראל, ‎ המבוסס ‎ על‎ 
נטילת ‎ סיכונים ‎ בינוניים. ‎ אך ‎ לפי ‎ אינדיקטורים ‎ חשובים, ‎ נראה‎ 
שהמצב ‎ בתחום ‎ זה ‎ הולך ‎ להשתנות, ‎ וזאת ‎ כתוצאה ‎ מצירוף‎ 
של ‎ גורמים ‎ שונים.‎ 

ראשית, ‎ ריבית ‎ בנק ‎ ישראל, ‎ אשר ‎ נשארת ‎ נמוכה ‎ מאוד‎ 
במונחים ‎ היסטוריים ‎ ועולמיים ‎ (0.5%), ‎ מעודדת ‎ יצירה ‎ של‎ 
בועת ‎ נדל״ן ‎ ועליית ‎ מחירים ‎ בלתי-מבוקרת ‎ בשוק ‎ הדירות.‎ 
הכסף ‎ הזול, ‎ הזורם ‎ להשקעות ‎ בנדל״ן, ‎ גורם ‎ לתופעה ‎ המכונה‎ 
"אינפלציית ‎ נכסים", ‎ אשר ‎ במסגרתה ‎ עולים ‎ שוויים ‎ של ‎ נכסים‎ 
פיננסיים ‎ מסוימים ‎ בשיעורים ‎ גבוהים ‎ בהרבה ‎ ממדד ‎ המחירים‎ 
הכללי. ‎ וזה ‎ אכן ‎ בדיוק ‎ המצב ‎ בשוק ‎ הדיור: ‎ מחירי ‎ הדיור ‎ עלו‎ 
בשיעורים ‎ של ‎ 4.3%  ברכישת ‎ דירות ‎ ושל ‎ 2.2%  בדמי‎ 
השכירות, ‎ וזאת ‎ בזמן ‎ שמדד ‎ המחירים ‎ בכללותו ‎ עלה ‎ ב-1.1%‎ 
בלבד. ‎ נוכח ‎ הסימנים ‎ להיווצרותה ‎ של ‎ בועת ‎ נדל״ן ‎ במשק,‎ 
רבים ‎ בעיתונות ‎ הכלכלית ‎ קוראים ‎ לנגיד ‎ בנק ‎ ישראל ‎ להעלות‎ 
חזרה ‎ את ‎ שיעור ‎ הריבית, ‎ וזאת ‎ גם ‎ במחיר ‎ החמרת ‎ המיתון.‎ 

שנית, ‎ המשקיעים ‎ המוסדיים, ‎ כלומר, ‎ קרנות ‎ הפנסיה ‎ ובתי‎ 
השקעות ‎ גדולים, ‎ עלולים ‎ למלא ‎ תפקיד ‎ מרכזי ‎ בליבוי‎ 
השתוללות ‎ של ‎ משכנתאות. ‎ משקיעים ‎ אלה, ‎ המחזיקים ‎ בחלק‎ 
הארי ‎ של ‎ כספי ‎ הציבור, ‎ ולכן ‎ הם ‎ הגורמים ‎ הפיננסיים‎ 
החשובים ‎ ביותר ‎ במשק, ‎ עלולים ‎ לנצל ‎ את ‎ בועת ‎ הנדל״ן‎ 
ולספק ‎ נזילות ‎ לבנקים ‎ ולחברות, ‎ המעורבים ‎ במתן ‎ אשראי ‎ זול‎ 
לדיור. ‎ לאחר ‎ שהוכיחו ‎ במשבר ‎ האחרון, ‎ כי ‎ אינם ‎ מסוגלים‎ 
להעריך ‎ נכונה ‎ סיכונים ‎ של ‎ השקעות ‎ בקניית ‎ איגרות ‎ החוב ‎ של‎ 
הקונצרניים, ‎ שהונפקו ‎ בידי ‎ החבורה ‎ המכונה ‎ בישראל‎ 
״הטייקונים ‎ התעשייתיים״ ‎ -  קרנות ‎ השקעה ‎ אלה ‎ עלולות‎ 
להיות ‎ המצתים ‎ גם ‎ של ‎ המשבר ‎ הפיננסי ‎ הבא.‎ 

שלישית, ‎ הרפורמה ‎ בקרקעות, ‎ שנכון ‎ לרגע ‎ כתיבת ‎ שורות‎ 
אלה ‎ עדיין ‎ לוטה ‎ בערפל, ‎ עלולה ‎ גם ‎ היא ‎ להאיץ ‎ את ‎ היווצרות‎ 
בועת ‎ הנדל״ן. ‎ אם ‎ הרפורמה ‎ שיזם ‎ נתניהו ‎ תאושר, ‎ שטחים‎ 
נרחבים ‎ של ‎ אדמות ‎ המדינה ‎ יועברו ‎ לידיים ‎ פרטיות. ‎ הפרטה‎ 


כזאת, ‎ אם ‎ תקרה, ‎ עלולה ‎ לתת ‎ דחיפה ‎ חזקה ‎ לספסרות‎ 
במקרקעין ‎ ולניפוח ‎ נוסף ‎ של ‎ בועת ‎ הנדל״ן. ‎ במקביל, ‎ בעלות‎ 
פרטית ‎ על ‎ קרקע ‎ היא ‎ גורם, ‎ אשר ‎ עלול ‎ לשחק ‎ תפקיד ‎ מרכזי‎ 
גם ‎ מצד ‎ הביקוש: ‎ בעלי ‎ קרקע ‎ עלולים ‎ ליטול ‎ משכנתאות‎ 
בתנאים ‎ מפוקפקים.‎ 

האם ‎ גורמים ‎ אלה ‎ מספיקים, ‎ כדי ‎ לגרום ‎ למשבר‎ 
משכנתאות ‎ בישראל? ‎ בהחלט ‎ לא. ‎ לכל ‎ הדעות, ‎ הגורם‎ 
הדומיננטי ‎ והחשוב ‎ ביותר ‎ במשבר ‎ המשכנתאות ‎ בארה״ב ‎ היה‎ 
התרחבות ‎ חמורה ‎ של ‎ העוני ‎ תחת ‎ הממשלים ‎ הימניים‎ 
והתרוששות ‎ של ‎ חלקים ‎ נרחבים ‎ באוכלוסיה ‎ האמריקאית.‎ 
אותן ‎ קבוצות ‎ באוכלוסיה, ‎ ובעיקר ‎ עובדים ‎ בעלי ‎ שכר ‎ נמוך‎ 
ובינוני ‎ ומובטלים, ‎ נאלצו ‎ לפנות ‎ לשוק ‎ הפיננסי ‎ וליטול‎ 
הלוואות, ‎ על ‎ מנת ‎ לנסות ‎ ולשמר ‎ את ‎ רמת ‎ חייהם ‎ (הנמוכה)‎ 
ולספק ‎ לעצמם ‎ שירותים ‎ בסיסיים ‎ כגון ‎ בריאות.‎ 

הכלכלה ‎ הישראלית, ‎ שבה ‎ מתחולל ‎ כעת ‎ אחד ‎ המשברים‎ 
הקשים ‎ בתולדותיה, ‎ פולטת ‎ מאות ‎ אלפי ‎ עובדים ‎ ומשליכה‎ 
אותם ‎ לזרועות ‎ האבטלה. ‎ ואילו ‎ האבטלה ‎ ושחיקת ‎ השכר,‎ 
הנלוות ‎ אליה, ‎ גורמות ‎ להתרחבות ‎ העוני, ‎ המצוקה ‎ והפערים‎ 
החברתיים.‎ 

בתנאים ‎ כאלה, ‎ כאשר ‎ מצד ‎ אחד ‎ המפוטרים ‎ ואפילו‎ 
העובדים ‎ מתקשים ‎ לפרוע ‎ את ‎ המשכנתאות ‎ וההלוואות‎ 
שנטלו, ‎ וכאשר ‎ מצד ‎ שני ‎ ישנו ‎ אינטרס ‎ של ‎ בעלי ‎ הון ‎ ושל‎ 
חברות ‎ ההון ‎ בהרחבת ‎ שוק ‎ המשכנתאות ‎ -  עלולה ‎ גם ‎ בועת‎ 
הנדל״ן ‎ המתהווה ‎ בישראל ‎ להגיע ‎ לפיצוץ. ‎ ופיצוץ ‎ כזה ‎ הלא‎ 
הוא ‎ משבר ‎ משכנתאות ‎ מהסוג ‎ שהתרחש ‎ בארה״ב, ‎ ואשר‎ 
דרדר ‎ את ‎ כלכלתה ‎ למשבר ‎ כלכלי ‎ עמוק ‎ ביותר.‎ 

בעולם‎ 

הקומוניסטים ‎ במולדובה:‎ 

מקום ‎ ראשון ‎ ללא ‎ אפשרות ‎ לשלוט‎ 

הקומוניסטים ‎ במולדובה, ‎ המחזיקים ‎ בשלטון ‎ זה ‎ שמונה‎ 
שנים, ‎ היו ‎ בבחירות ‎ שנערכו ‎ ב-22.7 ‎ שוב ‎ המפלגה ‎ עם‎ 
התוצאות ‎ הגבוהות ‎ ביותר ‎ -  45  אחוזים ‎ מהקולות. ‎ אך ‎ ברוב‎ 
זה ‎ בקלפי ‎ לא ‎ די, ‎ שכן ‎ ארבע ‎ מפלגות ‎ האופוזיציה ‎ מהמרכז‎ 
ומהימין ‎ זכו ‎ ב-49 ‎ אחוזים.‎ 

מערכת ‎ הבחירות ‎ היא ‎ השנייה ‎ שנערכת ‎ במולדובה‎ 
בארבעת ‎ החודשים ‎ האחרונים. ‎ הנשיא ‎ היוצא, ‎ ולדימיר ‎ ורונין,‎ 
פיזר ‎ את ‎ הפרלמנט, ‎ אחרי ‎ שהמחוקקים ‎ לא ‎ הצליחו ‎ להגיע‎ 
להסכם ‎ על ‎ זהות ‎ יורשו. ‎ ורונין, ‎ שמכהן ‎ כנשיא ‎ מאז ‎ 2001,‎ 
אינו ‎ רשאי ‎ להתמודד ‎ לכהונה ‎ שלישית ‎ בשל ‎ מגבלה ‎ חוקתית.‎ 
מפלגתו ‎ הקומוניסטית ‎ של ‎ הנשיא ‎ אמנם ‎ ניצחה ‎ בבחירות‎ 
לפרלמנט ‎ שנערכו ‎ באפריל, ‎ אך ‎ בעקבותיהן ‎ נערכו ‎ הפגנות‎ 
אלימות, ‎ שמאחוריהן, ‎ כמו ‎ בהפגנות ‎ דומות ‎ במזרח ‎ אירופה,‎ 
עומדים ‎ גורמים ‎ מערביים. ‎ שלושה ‎ בני ‎ אדם ‎ נהרגו ‎ בעימותים,‎ 
שפרצו ‎ ברחובות ‎ המדינה ‎ וזרעו ‎ הרס ‎ רב.‎ 

בפרלמנט ‎ הנוכחי ‎ יש ‎ לקומוניסטים ‎ 48  צירים, ‎ ולימין ‎ -  51 
.  אך ‎ כדי ‎ להקים ‎ ממשלה ‎ נחוצים ‎ 61  צירים. ‎ לכן ‎ ייתכן ‎ שבעוד‎ 
שלושה ‎ חודשים ‎ ייערכו ‎ בחירות ‎ נוספות.‎ 


צדס ‎ סביבת ‎ י /5‎ 


פרויקט ‎ חוף ‎ הצוק ‎ וחבריו‎ 

חופים ‎ הם ‎ משאב ‎ יקר ‎ מציאות, ‎ האמור ‎ להיות ‎ נחלת ‎ כ־ו־ל־ם.‎ 


מאת ‎ נטע ‎ אחיטוב‎ 

מגדל ‎ חדש ‎ מזדקר ‎ על ‎ חוף ‎ הים ‎ של ‎ תל ‎ אביב ‎ -  פרויקט‎ 
חוף ‎ הצוק ‎ קוראים ‎ לו. ‎ 105  מטר ‎ מקו ‎ המים. ‎ צמוד ‎ לסי ‎ אנד‎ 
סאן. ‎ 400  סוויטות ‎ הוא ‎ מכיל, ‎ פרויקט ‎ חוף ‎ הצוק. ‎ באופן‎ 
רשמי ‎ הוא ‎ אמור ‎ לשמש ‎ חצי ‎ שנה ‎ כמגורים ‎ וחצי ‎ שנה ‎ כבית‎ 
מלון. ‎ כי ‎ הרי ‎ אסור ‎ לבנות ‎ מגורים ‎ בקו ‎ החוף. ‎ הוא ‎ יהיה ‎ מלון‎ 
חוף ‎ הצוק ‎ במשך ‎ חצי ‎ שנה ‎ ופרויקט ‎ חוף ‎ הצוק ‎ במשך ‎ חצי‎ 
השנה ‎ השנייה. ‎ עוד ‎ מגדל, ‎ שוב ‎ על ‎ חוף ‎ הים, ‎ גם ‎ הפעם ‎ ספק‎ 
מלון ‎ ספק ‎ בית ‎ דירות ‎ יוקרתי.‎ 

אין ‎ חדש ‎ תחת ‎ השמש. ‎ אולי ‎ רק ‎ כמה ‎ מיטות ‎ שיזוף ‎ על ‎ הגג.‎ 
איש ‎ לא ‎ יועמד ‎ לדין, ‎ כי ‎ איש ‎ אינו ‎ עובר ‎ על ‎ החוק. ‎ היבש.‎ 
באופן ‎ רשמי.‎ 

ובאופן ‎ לא ‎ רשמי? ‎ באופן ‎ לא ‎ רשמי, ‎ כל ‎ מי ‎ שלא ‎ יכול‎ 
להרשות ‎ לעצמו ‎ לקנות ‎ במקום ‎ דירה ‎ -  אכל ‎ אותה. ‎ רצועת ‎ חוף‎ 
נוספת ‎ נגזלה ‎ מאיתנו, ‎ ואין ‎ דבר, ‎ כמעט, ‎ שאנחנו ‎ יכולים‎ 
לעשות ‎ בנדון.‎ 

אז ‎ מה, ‎ אם ‎ בשנת ‎ 2004  נחקק ‎ החוק ‎ להגנת ‎ החופים,‎ 
שקובע ‎ כי ‎ אסור ‎ לבנות ‎ פחות ‎ ממאה ‎ מטרים ‎ מקו ‎ המים ‎ ואסור‎ 
שתהיה ‎ זו ‎ בנייה ‎ למגורי ‎ קבע ‎ (כלומר ‎ יותר ‎ מחצי ‎ שנה)?‎ 
מישהו ‎ בישראל ‎ חשב ‎ אי ‎ פעם, ‎ שחוק ‎ הוא ‎ חוק, ‎ או ‎ שחוק ‎ הוא‎ 
משהו ‎ שצריך ‎ לאכוף, ‎ או ‎ שכולם ‎ -  עשירים ‎ ועניים ‎ -  שווים‎ 
בפני ‎ החוק? ‎ כנראה ‎ שלא. ‎ אז ‎ בונים ‎ 105  מטר ‎ מקו ‎ המים‎ 
ומייעדים ‎ ל״מלונאות" ‎ במשך ‎ רוב ‎ ימות ‎ השנה. ‎ הראו ‎ לנו ‎ את‎ 
האנשים, ‎ שיפנו ‎ את ‎ ביתם ‎ היוקרתי ‎ למשך ‎ חצי ‎ שנה ‎ ויעניקו‎ 
אותו ‎ לתיירים ‎ חביבים, ‎ המגיעים ‎ לישראל, ‎ רק ‎ כדי ‎ לא ‎ לעבור‎ 
על ‎ החוק. ‎ אם ‎ לנו ‎ זה ‎ נראה ‎ חשוד, ‎ איך ‎ זה ‎ שזה ‎ לא ‎ נראה‎ 
חשוד ‎ לאיש ‎ ?  אולי ‎ לשכנים ‎ מסי ‎ אנה ‎ סאן ‎ ? 

החוק ‎ להגנת ‎ החופים, ‎ מעבר ‎ לעובדה ‎ שהוא ‎ חוק ‎ סביבתי,‎ 
שנועד ‎ להגן ‎ על ‎ הסביבה ‎ החופית ‎ כאוצר ‎ טבע, ‎ גם ‎ נועד‎ 
לצמצם ‎ את ‎ הפער ‎ בין ‎ עשירים ‎ לעניים. ‎ חופים ‎ הם ‎ משאב ‎ יקר‎ 
מציאות, ‎ שאמור ‎ להיות ‎ נחלת ‎ כ־ו-ל-ם, ‎ כך ‎ סברו ‎ הוגי ‎ החוק.‎ 
אבל ‎ לא ‎ ככה ‎ חושבים ‎ הקבלנים, ‎ חברות ‎ הבנייה ‎ ואנשי‎ 
הממון, ‎ שרוצים ‎ לגור ‎ על ‎ החוף ‎ כדי ‎ לשמוע ‎ את ‎ רחש ‎ הגלים‎ 
כשהם ‎ פותחים ‎ את ‎ החלון, ‎ אבל ‎ אם ‎ אפשר, ‎ אז ‎ בבקשה ‎ לא‎ 
ברחוב ‎ הירקון, ‎ שם ‎ שומעים ‎ גם ‎ שאון ‎ מכוניות.‎ 

אבל ‎ לא ‎ רק ‎ חוף ‎ הצוק ‎ מופקר ‎ לכל ‎ המרבה ‎ במחיר. ‎ לצידו‎ 
במאבק ‎ ניצבים ‎ חופים ‎ רבים ‎ לאורך ‎ 196  הקילומטרים ‎ של‎ 
רצועת ‎ החופים ‎ בישראל: ‎ עכו, ‎ ניצנים, ‎ פלמחים, ‎ הבונים,‎ 
בצת, ‎ אשדוד, ‎ חופי ‎ הכינרת, ‎ ועוד ‎ ועוד. ‎ וכמו ‎ שישנם ‎ חופים‎ 
מאוימים ‎ רבים, ‎ כך ‎ ישנם ‎ גם ‎ איומים ‎ רבים ‎ בחופים ‎ עצמם.‎ 
תוסיפו ‎ למגדלי ‎ היוקרה ‎ ג׳יפים, ‎ פסולת, ‎ מסעדות, ‎ סגירה‎ 
לאירועים ‎ פרטיים ‎ (פסטיבלים ‎ וחתונות) ‎ ותקבלו ‎ את ‎ יפי ‎ חופי‎ 
הארץ.‎ 

ואם ‎ כבר ‎ הזכרנו ‎ פסטיבלים, ‎ אז ‎ גם ‎ בנדון ‎ יש ‎ מקרה ‎ דומה‎ 
לפרויקט ‎ חוף ‎ הצוק ‎ מבחינת ‎ המסקנות ‎ העגומות ‎ והבלתי‎ 
נמנעות ‎ העולות ‎ ממנו. ‎ בשנת ‎ 2002  אסר ‎ בית ‎ משפט ‎ המחוזי‎ 
בבאר ‎ שבע ‎ לקיים ‎ את ‎ פסטיבל ‎ חוף ‎ ניצנים, ‎ בנימוק ‎ שאירוע‎ 
כזה ‎ סוגר ‎ את ‎ חוף ‎ הים ‎ בפני ‎ הציבור, ‎ כלומר ‎ בפני ‎ מי ‎ שלא‎ 
שילם ‎ כרטיס ‎ כניסה. ‎ מארגני ‎ הפסטיבל ‎ לא ‎ התבלבלו‎ 


והמשיכו ‎ בהכנות ‎ לפסטיבל ‎ כרגיל, ‎ תוך ‎ שהם ‎ מפרים ‎ את‎ 
הוראות ‎ בית ‎ המשפט. ‎ מישהו ‎ אמר ‎ ׳רפובליקת ‎ בננות׳?‎ 

גם ‎ חוף ‎ אשדוד ‎ הוא ‎ נציג ‎ מעניין. ‎ בכל ‎ שנה ‎ מיוצרות ‎ שם‎ 
עוד ‎ דירות, ‎ הן ‎ משתבטות ‎ בזו ‎ אחר ‎ זו ‎ באורח ‎ פלא ‎ של‎ 
אישורים ‎ ובניות. ‎ לפני ‎ עשרים ‎ שנה, ‎ אושרה ‎ תוכנית ‎ ל״מרינה‎ 
ציבורית ‎ עבור ‎ פנאי ‎ ובילוי ‎ לכלל ‎ התושבים". ‎ כעבור ‎ כמה‎ 
שנים, ‎ אושרה ‎ בנייה ‎ של ‎ 220  יחידות ‎ דיור ‎ באותה ‎ מרינה,‎ 
שמספרן ‎ גדל ‎ בינתיים ‎ ל־500. ‎ היום ‎ תלויה ‎ במקום ‎ תוכנית‎ 
עבור ‎ 960  יחידות ‎ דיור, ‎ ומדברים ‎ על ‎ תוספת ‎ עתידית ‎ של ‎ 275 
דירות. ‎ הפנאי ‎ והבילוי ‎ לכלל ‎ התושבים ‎ הפכו, ‎ הפלא ‎ ופלא,‎ 
לשכונת ‎ מגורים.‎ 

עצוב ‎ במיוחד, ‎ שכן ‎ שמירה ‎ על ‎ החופים ‎ היא ‎ תחום ‎ שבו‎ 
מידת ‎ ההצלחה ‎ של ‎ הארגונים ‎ הסביבתיים ‎ היא ‎ הגדולה ‎ ביותר.‎ 
בג״צים ‎ וקובלנות ‎ רבות ‎ שנתקבלו ‎ בנושא ‎ יעידו ‎ על ‎ כך. ‎ זה‎ 
בהחלט ‎ מאבק ‎ שהניב ‎ תוצאות ‎ יפות. ‎ גם ‎ החוק ‎ לשמירה ‎ על‎ 
החופים ‎ הוא ‎ חוק ‎ מתקדם, ‎ חריף ‎ וחשוב. ‎ אין ‎ לזלזל ‎ בו ‎ או‎ 
במידת ‎ חשיבותו. ‎ לכן ‎ אי ‎ אפשר ‎ שלא ‎ לתמוה, ‎ איך ‎ בכל ‎ זאת‎ 
החופים ‎ מלאים ‎ בבניינים. ‎ התשובה ‎ פשוטה, ‎ וזו ‎ גם ‎ השורה‎ 
התחתונה ‎ -  היעדר ‎ אכיפה.‎ _ 

הבדואים ‎ בנגב ‎ צמאים ‎ למים ‎ ולהכרה‎ 

שיירת ‎ מים ‎ לכפר ‎ הלא ‎ מוכר ‎ אל ‎ עראקיב‎ 
תצא ‎ ביום ‎ 1', ‎ 14  באוגוסט.‎ 

80,000  בדואים ‎ אזרחי ‎ המדינה, ‎ מהם ‎ 40,000  תינוקות‎ 
וילדים, ‎ סובלים ‎ ממחסור ‎ חמור ‎ במים, ‎ בעוד ‎ שכניהם‎ 
היהודים, ‎ שחלקם ‎ מתגוררים ‎ בישובים ‎ קטנים, ‎ נהנים ‎ משפע‎ 
של ‎ מים ‎ לצריכה ‎ פרטית ‎ וציבורית ‎ וגם ‎ לחקלאות.‎ 

הממשלה ‎ ממשיכה ‎ להתייחס ‎ לתושבי ‎ הכפרים ‎ הלא-‎ 
מוכרים ‎ בנגב ‎ כאל ‎ בניה ‎ החורגים: ‎ היא ‎ גוזלת ‎ את ‎ אדמותיהם,‎ 
משמידה ‎ את ‎ יבוליהם, ‎ ומנסה ‎ לכפות ‎ את ‎ יישובם ‎ מחדש‎ 
בעיירות ‎ צפופות ‎ ומוכות ‎ אבטלה.‎ 

שבט ‎ אלטורי ‎ רכש ‎ לפני ‎ 100  שנים ‎ אדמות ‎ בכפר ‎ אל‎ 
עראקיב ‎ והתיישב ‎ בו. ‎ בתחילת ‎ שנות ‎ ה-50 ‎ של ‎ המאה ‎ ה-20,‎ 
תושבי ‎ הכפר ‎ סולקו ‎ ממנו, ‎ ואדמותיהם ‎ הופקעו ‎ לטובת‎ 
"רשות ‎ הפיתוח".‎ 

לפני ‎ כעשר ‎ שנים ‎ שבו ‎ בני ‎ השבט ‎ לאדמות ‎ אבותיהם ‎ בכפר‎ 
הממוקם ‎ צפונית ‎ לרהט ‎ ומערבית ‎ לכביש ‎ 40. ‎ מאז ‎ שובם, ‎ הם‎ 
נתונים ‎ לפעולות ‎ עונשין ‎ מצד ‎ השלטונות, ‎ ההורסים ‎ את‎ 
בתיהם ‎ ומשמידים ‎ את ‎ יבולי ‎ הדגנים.‎ 

לפני ‎ כמה ‎ חודשים, ‎ סיכם ‎ הכפר ‎ עם ‎ חברת ‎ מקורות ‎ על‎ 
חיבור ‎ לרשת ‎ המים. ‎ לצורך ‎ כך, ‎ חברת ‎ מקורות ‎ התקינה ‎ שעון‎ 
מים ‎ והכפר ‎ החל ‎ בהכנות ‎ לפריסת ‎ צנרת ‎ לבתים. ‎ אך ‎ בפקודת‎ 
מנהלת ‎ הבידואים ‎ בנגב ‎ (גוף ‎ ממשלתי), ‎ השעון ‎ הוסר ‎ והסיכוי‎ 
לקבלת ‎ מים ‎ זורמים ‎ נמוג. ‎ לכפר ‎ יש ‎ בור ‎ אגירה, ‎ שקיבולתו‎ 
120  מ״ק ‎ מים. ‎ שיירת ‎ המים ‎ נועדה ‎ למלא ‎ את ‎ הבור ‎ באמצעות‎ 
מיכליות ‎ מים.‎ 

תרומות ‎ לשיירת ‎ המים ‎ ניתן ‎ להעביר ‎ בהמחאות ‎ לפקודת‎ 
״מטה ‎ הקואליציה״, ‎ ת״ד ‎ 1335, ‎ כפר-סבא, ‎ 44113.‎ 


יבוטל ‎ תמריץ ‎ לשלילת ‎ דמי ‎ אבטלה‎ 


הנהלת ‎ שירות ‎ התעסוקה ‎ הנהיגה ‎ תוכנית ‎ תמריצים, ‎ המזכה‎ 
את ‎ העובדים ‎ בלשכות ‎ התעסוקה ‎ בבונוס ‎ של ‎ עד ‎ 20% 
ממשכורתם. ‎ הבונוס, ‎ העשוי ‎ להסתכם ‎ במאות ‎ שקלים, ‎ ניתן‎ 
לעובדים ‎ בלשכות ‎ שהצליחו ‎ לעמוד ‎ בשלושה ‎ יעדים: ‎ השמה‎ 
מוצלחת ‎ של ‎ מובטלים ‎ בעבודה; ‎ קבלת ‎ הזמנות ‎ חדשות‎ 
לעובדים; ‎ ושלילת ‎ דמי ‎ אבטלה ‎ ממובטלים ‎ שסירבו ‎ לקבל‎ 
מישרה ‎ שהוצעה ‎ להם.‎ 

ועדת ‎ העבודה ‎ והרווחה ‎ של ‎ הכנסת ‎ דנה ‎ ב־29 ‎ ביולי‎ 
בתשלום ‎ שכר ‎ עידוד ‎ לעובדי ‎ לשכות ‎ התעסוקה, ‎ אשר‎ 
"הצליחו" ‎ לשלול ‎ דמי ‎ אבטלה ‎ ממובטלים. ‎ הדיון ‎ התקיים‎ 
בעקבות ‎ הצעות ‎ לדיון ‎ מהיר, ‎ שהגישו ‎ ח״כ ‎ מוחמד ‎ ברכה‎ 
(חד״ש), ‎ יחד ‎ עם ‎ הח״כים ‎ ג׳מאל ‎ זחלקה‎ (בל״ד) ‎ ואילן ‎ גילאון‎ 
<מרצ).‎ 

בדיון ‎ טען ‎ יוסי ‎ פרחי, ‎ מנכ״ל ‎ שירות ‎ התעסוקה, ‎ כי ‎ הנהגת‎ 
שכר ‎ העידוד ‎ עבור ‎ שלילת ‎ דמי ‎ אבטלה ‎ לא ‎ הגדילה ‎ את ‎ מספר‎ 
הסירובים ‎ שנרשמו, ‎ ואשר ‎ גררו ‎ אחריהם ‎ שלילת ‎ דמי ‎ אבטלה‎ 
או ‎ הבטחת ‎ הכנסה. ‎ למרות ‎ זאת ‎ התאחדה ‎ ועדת ‎ העבודה‎ 
והרווחה ‎ בדרישה, ‎ שמרכיב ‎ שלילת ‎ דמי ‎ האבטלה ‎ יוצא ‎ משכר‎ 
העידוד ‎ המשולם ‎ לעובדי ‎ לשכות ‎ התעסוקה. ‎ מנכ״ל ‎ שירות‎ 
התעסוקה ‎ הבטיח ‎ לפעול ‎ ליישום ‎ ההחלטה ‎ הזאת.‎ 

הקומוניסטים ‎ היוונים ‎ במחאות ‎ המוניות‎ 

נגד ‎ גירוש ‎ מהגרי ‎ עבודה‎ 

בימים ‎ האחרונים ‎ נערכו ‎ באתונה ‎ ובסלוניקי ‎ הפגנות ‎ נגד‎ 
גירוש ‎ מהגרי ‎ עבודה, ‎ אותן ‎ יזמו ‎ המפלגה ‎ הקומוניסטית‎ 
היוונית ‎ ו״חזית ‎ העובדים ‎ הפעילים". ‎ המפגינים ‎ מחו ‎ נגד‎ 
הגזענות ‎ הממוסדת ‎ וזו ‎ של ‎ קבוצות ‎ הימין ‎ הקיצוני ‎ נגד ‎ מהגרי‎ 
העבודה. ‎ המפגינים ‎ מחו ‎ נגד ‎ "הפוגרומים ‎ שערכו ‎ שוטרי‎ 
הממשלה ‎ הניאו-ליברלית ‎ נגד ‎ מהגרי ‎ עבודה ‎ ועובדים‎ 
פלסטינים ‎ וסומאלים". ‎ פעילים ‎ קומוניסטים ‎ אף ‎ ניסו, ‎ ללא‎ 
הצלחה, ‎ למנוע ‎ גירוש ‎ פליטים ‎ ומהגרי ‎ עבודה ‎ מנמל ‎ סלוניקי.‎ 

הקומוניסטים ‎ היוונים ‎ החלו ‎ להפיץ ‎ ברחבי ‎ המדינה‎ 
סיסמאות ‎ נגד ‎ הגירוש ‎ והאפליה, ‎ שהמרכזית ‎ ביניהן: ‎ "עובדים‎ 
יוונים ‎ ועובדים ‎ זרים ‎ -  מאוחדים ‎ נגד ‎ הניצול".‎ 

שיירת ‎ מים ‎ לכפר ‎ פלסטיני ‎ ליד ‎ רמאללה‎ 

שיירת ‎ מים ‎ לכפר ‎ הפלסטיני ‎ קרוואת ‎ בניי ‎ זייד, ‎ נפת‎ 
רמאללה, ‎ תיערך ‎ ביום ‎ שישי, ‎ 7  באוגוסט ‎ בשעה ‎ 13.00,‎ 
בשיתוף ‎ פעולה ‎ עם ‎ מועצת ‎ הכפר ‎ וארגונים ‎ פלסטיניים‎ 
ובינלאומיים. ‎ בשיירה ‎ ישתתפו ‎ מיכליות ‎ מים, ‎ אוטובוסים‎ 
ומכוניות ‎ פרטיות. ‎ בין ‎ הארגונים ‎ השותפים ‎ לשיירת ‎ המחאה:‎ 
מק״י, ‎ חד״ש, ‎ בנק״י, ‎ אנרכיסטים ‎ נגד ‎ הגדר, ‎ בת ‎ שלום, ‎ גוש‎ 
שלום, ‎ יש ‎ גבול, ‎ לוחמים ‎ לשלום, ‎ מחסום ‎ ווטש, ‎ מרצ, ‎ סדקה-‎ 
רעות, ‎ פרופיל ‎ חדש, ‎ קואליציית ‎ נשים ‎ לשלום ‎ ורופאים‎ 
לזכויות ‎ אדם.‎ 

יציאה ‎ לשיירה ‎ ביום ‎ שישי, ‎ 7.8, ‎ בשעה ‎ 12.00:‎ 

מתל-אביב, ‎ חניון ‎ רידיבג; ‎ מרמאללה, ‎ כיכר ‎ אל ‎ מנאר;‎ 
ומירושלים, ‎ חניון ‎ גן ‎ הפעמון.‎ 

הרשמה ‎ מוקדמת ‎ 61.11ח.ע3ו231@12־ו0ח3וזו‎ 


קומוניסטים ‎ פלסטינים ‎ פתחו ‎ מוקד‎ 
חדש ‎ למחאות ‎ נגד ‎ גדר ‎ האפרטהייד‎ 

עשרות ‎ פעילים ‎ של ‎ מפלגת ‎ העם ‎ הפלסטיני ‎ הפגינו ‎ ב-31.7‎ 
נגד ‎ גדר ‎ האפרטהייד ‎ ליד ‎ הכפר ‎ עזון. ‎ עם ‎ השלמת ‎ הקמת‎ 
הגדר, ‎ הכפר ‎ יכותר ‎ מכל ‎ הכיוונים ‎ ותוותר ‎ רק ‎ דרך ‎ גישה ‎ אחת,‎ 
שתמשיך ‎ להיות ‎ בשליטת ‎ כוחות ‎ צה״ל. ‎ המפגינים ‎ נשאו ‎ דגלי‎ 
פלסטין ‎ ודגלים ‎ אדומים, ‎ ושלטים ‎ בערבית, ‎ בעברית‎ 
ובאנגלית, ‎ שבהם ‎ נכתב: ‎ "די ‎ לכיבוש". ‎ מפלגת ‎ העם‎ 
הפלסטיני ‎ מתכננת ‎ לערוך ‎ הפגנות ‎ דומות ‎ מדי ‎ יום ‎ שישי ‎ ועד‎ 
לפירוקה ‎ של ‎ הגדר.‎ 

מכון ‎ אמיל ‎ תומא ‎ למחקרים ‎ פלסטיניים ‎ וישראל■■□‎ 

ביום ‎ ה', ‎ 6  באוגוסט, ‎ בין ‎ השעות ‎ 1 7.30-21 .00 
באולם ‎ תיאטרון ‎ אל-מידאן, ‎ מגדל ‎ הנביאים, ‎ חיפה‎ 
כינוס ‎ פתוח‎ 

לשלום ‎ במזרח־תיכון ‎ חופשי ‎ מנשק‎ 
גרעיני ‎ ומנשק ‎ להשמדה ‎ המונית‎ 

בשעה ‎ 18.00  -  דברי ‎ פתיחה: ‎ עיסאם ‎ מחול, ‎ יו״ר ‎ מטן‎ 
אמיל ‎ תומא; ‎ יונה ‎ יהב, ‎ ראש ‎ עיריית ‎ חיפה; ‎ ראמז‎ 
גיר״ס׳, ‎ ראש ‎ עיריית ‎ נצרת ‎ ויו״ר ‎ ועד ‎ ראשי ‎ הרשויות‎ 
המקומיות ‎ הערביות.‎ 
בשעה ‎ 18.15  -  מושב ‎ אי:‎ 

שלום ‎ או ‎ אטום ‎ במזרח-התיכון‎ 
פרופ' ‎ אבישי ‎ ארליך, ‎ המכללה ‎ האקדמית ‎ ת״א-יפו; ‎ גדעון‎ 
ספירו, ‎ הוועד ‎ הישראלי ‎ למען ‎ מזרח-תיכון ‎ חופשי ‎ מנשק‎ 
אטומי; ‎ עיסאם ‎ מחול.‎ 
בשעה ‎ 1 9.00  -  מושב ‎ בי:‎ 

הגרעין ‎ הישראלי, ‎ הכור ‎ בדימונה ‎ והשאלה ‎ הסביבתית‎ 

פרופ' ‎ (אמריטוס) ‎ קלמן ‎ אלטמן, ‎ הטכניון; ‎ ח״כ ‎ ד״ר ‎ דב‎ 
חנין ‎ (חד״ש), ‎ יו״ר ‎ השדולה ‎ החברתית-סביבתית; ‎ ד״ר‎ 
עדנה ‎ גורני, ‎ אישה ‎ לאישה, ‎ חיפה‎ 
בשעה ‎ 20.00  -  מושב ‎ גי:‎ 

מול ‎ ההשתקה ‎ סביב ‎ מדיניות ‎ הגרעין ‎ הישראלית‎ 
ד״ר ‎ רוחמה ‎ מרטון, ‎ נשיאת ‎ רופאים ‎ לזכויות ‎ אדם; ‎ ד״ר‎ 
יהודה ‎ עיתא׳, ‎ מדען ‎ חוקר; ‎ שרון ‎ דולב, ‎ גרינפיס ‎ ישראל‎ 

מק״י ‎ -  סניף ‎ תל-אביב‎ 

קורס ‎ קצר ‎ ללימוד ‎ רזי ‎ התקציב‎ 

בימי ‎ ה׳ ‎ בשעה ‎ 19.30,‎ 

בגדה ‎ השמאלית, ‎ אחד ‎ העם ‎ 70, ‎ ת״א.‎ 

6.8  -  כיצד ‎ משרת ‎ התקציב ‎ את ‎ המדיניות ‎ הניאו-‎ 
ליברלית?‎ 

1 3.8  -  תקציב ‎ 2009-201 0  והדרכים ‎ להיאבק ‎ בו.‎ 
לא ‎ נדרש ‎ ידע ‎ מוקדם. ‎ ההשתתפות ‎ בקורס ‎ ללא ‎ תשלום.‎ 

